English: May I focus my comments on the planning system and how that system needs to change in order to do its part in safeguarding our culture, the arts and our heritage? There may not be a clear connection between the two things, but we know that many locations that have been used to this end are now under threat because of the pandemic. Many have been forced to close because of the circumstances and, as a result, have lost income, and one is concerned that we will lose some of the sites because they may have to close permanently. Others may face financial difficulties, and all of that will create problems and pressures when it comes to the assets that they own, the buildings, or, if they rent, they may have to move. Many of these organisations and entities exist in locations that are very desirable, in urban locations, in striking buildings, period buildings very often, and we are already seeing how developers would see them as a very attractive prospect in terms of making a profit, and one is concerned that we would see flats and apartments and all sorts of things developed on these sites. So, without sufficient support from the Welsh and UK Governments, there is a risk that we will lose many of these important venues and locations in the future. But there is an effective and cost-free way for the Government to safeguard these areas, by, of course, doing more within the planning system to control change of use - not to prevent change of use entirely, but as the motion says, to use 'the planning system to restrict and manage the ability' to change use while the pandemic continues to impact on the ability of those venues to fulfil their intended purposes. So, this would mean using the planning system to create some temporary firewall around these important arts venues, which are culturally very important, until the sector is back on its feet. Because if we lose these venues during this period, they won't return. Once they're sold and developed, the cultural, artistic and community and socially important venues that have been such an important feature of the heritage of so many communities across Wales will have been lost forever. We recall how the planning system failed to protect music venues in the past. Many have closed because it's more profitable for developers to do something with them rather than them remaining as music venues. We remember the Womanby Street campaign in Cardiff, which highlighted how absurd it was that music venues that were well established over many years had to face substantial costs in order to soundproof their buildings because nearby buildings had been used for residential purposes. Barfly and the Point, for example, in Cardiff were lost before Womanby Street was under threat, and we don't want to see the same kind of scenarios arising again in this context because of the pandemic. I also want to mention the fact that we continue to face a situation where historic Welsh place names have no defence from being changed and lost. This lack of statutory protection is disgraceful, in my view, particularly given the importance of these names in the context of the history and heritage of our nation. It's three years since Dai Lloyd proposed a Bill in this Parliament, back in 2017, which would have provided that protection to historic place names in Wales. But, of course, we all recall how the Government opposed that. The names of fields, farms, houses and natural features are very important elements in terms of agricultural practices, local industries and of how the landscape has changed, but the Government refused to take action. It's these names that tell us who we are and where we've come from, and they are being lost, and they will be lost at an even quicker rate in years to come because we are seeing more and more people moving into our communities, and there's no doubt that further names will be lost. The Government amendment to change this clause of the motion says it all, in my view: 'continue to explore options'. That's the Government's aim, in order to ensure that these names aren't lost. Well, where have you been for the last three years? What have you been doing since Plaid Cymru brought that proposed Bill forward, back in 2017? How much time does this Government need to consider this? Nations such as New Zealand have already taken action; they have already legislated. There are examples out there that we can emulate if we choose to do so. There are 18,000 people who signed a petition over the summer calling on the Senedd to legislate in order to prevent the loss of Welsh names. This fire is already burning, Deputy Minister. You've had plenty of time to consider options. Surely, the time has now come to take action.
Welsh: Gaf i ffocysu yn fy sylwadau i ar y system gynllunio a sut mae angen i'r gyfundrefn honno newid er mwyn gwneud ei rhan i helpu amddiffyn y celfyddydau, diwylliant a'n treftadaeth ni? Efallai nad oes yna gysylltiad amlwg rhwng y ddau beth, ond dŷn ni'n gwybod bod yna nifer o leoliadau sydd wedi eu defnyddio at y dibenion yma bellach dan fygythiad oherwydd y pandemig. Mae nifer wedi eu gorfodi i gau oherwydd amgylchiadau ac, o ganlyniad i hynny, wedi colli incwm, ac mae rhywun yn poeni y byddwn ni yn colli rhai o'r safleoedd yma gan y byddan nhw efallai'n gorfod cau'n barhaol. Bydd eraill, efallai, yn mynd i drafferthion ariannol, a bydd hynny i gyd yn creu pwysau wedyn pan fydd hi'n dod i'r asedau maen nhw'n berchen, yr adeiladau, neu, wrth gwrs, os ydyn nhw'n eu rhentu, efallai'n gorfod symud. Mae llawer o'r cyrff a'r endidau yma yn bodoli mewn lleoliadau sy'n hynod o ddymunol mewn ardaloedd trefol, mewn adeiladau trawiadol, adeiladau cyfnod yn aml iawn, a dŷn ni'n gallu gweld yn barod, dwi'n meddwl, sut y byddai datblygwyr, hapfasnachwyr yn eu gweld nhw yn prospect atyniadol iawn o safbwynt gwneud ambell i geiniog, ac mae rhywun yn poeni y byddwn ni'n gweld fflatiau ac apartments a phob mathau o bethau yn cael eu datblygu yn y safleoedd yma. Felly, heb gefnogaeth ddigonol gan Lywodraethau Cymru a'r Deyrnas Unedig, mae yna risg y byddwn ni'n colli nifer o'r safleoedd a'r lleoliadau pwysig yma yn y dyfodol. Ond mae yna ffordd effeithiol a di-gost i'r Llywodraeth fynd ati i amddiffyn y mannau yma, trwy wneud mwy o fewn y drefn cynllunio i reoli newid defnydd yr adeiladau yma - nid gwahardd newid defnydd yn llwyr, ond fel mae'r cynnig yn ei ddweud, 'defnyddio'r gyfundrefn gynllunio i gyfyngu ar a rheoli'r gallu' i newid eu defnydd tra bo'r pandemig yn parhau i effeithio ar y gallu i ddefnyddio'r lleoliadau hynny at eu prif ddiben. Hynny yw, defnyddio'r system gynllunio i greu rhyw fath o firewall dros dro o gwmpas y lleoliadau celfyddydol pwysig yma a diwylliannol arwyddocaol iawn tan i'r sector gael yn ôl ar ei thraed. Oherwydd os collwn ni'r lleoliadau yma yn y cyfnod hwn, ddown nhw ddim yn ôl. Unwaith y byddan nhw wedi eu gwerthu a'u datblygu, mi fydd yr adnoddau celfyddydol, diwylliannol, cymunedol bwysig, cymdeithasol bwysig yma sydd wedi bod yn nodwedd mor bwysig o dreftadaeth cymaint o gymunedau ar draws Cymru wedi cael eu colli am byth. Rŷn ni'n cofio sut y gwnaeth y system gynllunio fethu amddiffyn lleoliadau cerddoriaeth yn y gorffennol - nifer wedi cau am ei bod hi'n fwy proffidiol i ddatblygwyr wneud rhywbeth â nhw yn hytrach nag iddyn nhw barhau fel lleoliadau cerddoriaeth. Rŷn ni'n cofio ymgyrch arbed Stryd Womanby yng Nghaerdydd a dynnodd sylw at ba mor hurt oedd hi fod lleoliadau cerddoriaeth oedd wedi eu sefydlu dros flynyddoedd maith yn gorfod mynd i gost sylweddol i wrthseinio neu 'soundproof-io' eu hadeiladau, am fod adeiladau cyfagos wedi eu trosi at ddefnydd preswyl. Mi gollwyd lleoliadau fel Barfly a'r Point yng Nghaerdydd i'r anghyfiawnder yna flynyddoedd cyn bod lleoliadau Stryd Womanby dan fygythiad, a dydyn ni ddim eisiau gweld yr un fath o sefyllfaoedd yn codi eto yn y cyd-destun yma oherwydd y pandemig. Dwi ishie sôn hefyd am y ffaith ein bod ni yn parhau i wynebu sefyllfa lle nad oes gan enwau lleoedd hanesyddol Cymru unrhyw fath o amddiffyniad rhag cael eu newid a'u colli. Mae'r diffyg amddiffyniad statudol yma yn warthus yn fy marn i, yn enwedig wrth ystyried pwysigrwydd yr enwau yma yng nghyd-destun treftadaeth a hanes ein gwlad. Mae yna dair blynedd bellach ers i Dai Lloyd gynnig Bil yn y Senedd yma, nôl yn 2017 a fyddai wedi rhoi'r amddiffyniad hwnnw i enwau llefydd hanesyddol Cymru, ond, wrth gwrs, rydym ni i gyd yn cofio sut y gwnaeth y Llywodraeth yma wrthwynebu'r bwriad hwnnw. Mae enwau tai, ffermydd, caeau a nodweddion naturiol yn aml yn gofnod pwysig o arferion amaethyddol, diwydiannau lleol, sut mae'r dirwedd wedi newid, ond doedd y Llywodraeth, wrth gwrs, ddim am weithredu. Yr enwau yma sy'n dweud wrthym ni pwy ŷn ni, ac o ble rŷn ni wedi dod. Maen nhw'n cael eu colli, ac mi fyddan nhw'n cael eu colli yn gynt yn y blynyddoedd nesaf yma oherwydd, wrth gwrs, ein bod ni'n gweld mwy a mwy o bobl yn symud i mewn ein cymunedau, a diau fydd enwau pellach yn cael eu colli. Mae'r gwelliant gan y Llywodraeth i newid y cymal yma yn y cynnig yn dweud y cyfan, yn fy marn i: 'parhau i ystyried opsiynau' yw bwriad y Llywodraeth er mwyn sicrhau na fydd yr enwau yma yn cael eu colli. Ble ŷch chi wedi bod ers tair blynedd? Beth ŷch chi wedi bod yn ei wneud ers i Blaid Cymru ddod â'r Bil arfaethedig ymlaen yn 2017? Faint o amser i ystyried sydd ei angen ar y Llywodraeth yma? Mae gwledydd eraill fel Seland Newydd wedi gweithredu; maen nhw wedi creu Deddf. Mae yna enghreifftiau allan yna y gallem ni eu hefelychu pe byddem ni'n dymuno gwneud. Mae yna 18,000 o bobl wedi arwyddo deiseb dros yr haf yn galw ar y Senedd i ddeddfu i atal newid enwau Cymraeg cartrefi. Mae'r tân yn llosgi, Dirprwy Weinidog. Rŷch chi wedi cael hen ddigon o amser i ystyried opsiynau. Does bosib, nawr, fod yr amser wedi dod i weithredu.